بسم الله الحمد لله والصلاة والسلام على رسول الله وعلى اله وصحبه ومن والاه واشهد ان لا اله الا الله وحده لا شريك له واشهد ان محمدا عبده ورسوله اللهم صلي على محمد النبي وازواجه امهات المؤمنين وذريات اهل بيته. كما صليت على ال ابراهيم انك حميد مجيد
اما بعد الدرس النهاردة يعني مناسب للاحوال اللي احنا فيها هيبقى بعنوان زي ما شفتم على على القناة اه عوامل السبات بعد رمضان لكن خلونا قبل ما نبدأ ونتكلم عن عوامل السبات بعد رمضان
عاوزين نحرر مفهوم الثبات. يعني احنا بنقول عوامل الثبات بعد رمضان. والكلمة دي بنسمعها كتير آآ لكن قد يكون بعضنا مشوش في زهنه شوية معنى الثبات. يعني هل المقصود لما لما نقرا العنوان ده عوامل السبات بعد رمضان هل مقصود بالثبات ان نكون على نفس الحال اللي كنا عليها في رمضان
وده يعني مفهوم الثبات في اللغة كده ان واحد سابت او شيء ثابت يعني ما اتحركش من مكانه. هو زي ما هو فهل ده اللي احنا نقصده وهل ده اللي بينقدح في زهنك او هل ده اللي انت عاوزه اصلا ان انت تكون على نفس الحالة
اللي كنت عليها في رمضان وعلى نفس القدر من التعبد اللي كنت عليه في رمضان وعلى نفس القدر من القرب من الله اللي كنت عليه في رمضان. وعلى نفس قدر عزوفك عن الدنيا كما كنت في رمضان. هو ده معنى الثبات
عندك او ده المعنى اللي جه في دماغك لما قريت العنوان عوامل السبات. او كتير بنقرا اصلا العنوان ده وكتير ناس بتتكلم عنه اه هل ده مفهوم السبات طيب لو ما كانش ده مفهوم السبات يبقى ايه مفهوم السبات
والى اي حد تقدر تقول على عن نفسك ايوة انا سابت او لأ انا مش سابت ازا كان ما هواش ده السبات فدي اسئلة محتاجة يتجاوب عليها الاول. قبل ما نشوف ايه هي عوامل السبات. ايه هو السبات اصلا
واضح يا جماعة ليه انا بقول ده يا جماعة لاني ناس كتير بتبقى فاهمة او فاكرة ان مقصودنا من السبات هو سبات حالتك كما كانت في رمضان طيب فيجي يقيس حاله بعد رمضان بحاله اثناء رمضان فيلاقي طبعا الفرق شاسع
هيقول بس انا مش سابت فيقنط او ييأس طيب خلونا قبل ما ننط لحتة يخنط وييأس وتعمل له مشاكل عنده خلونا نبدأ بحديث حديث هينور الدنيا شوية. علشان تفهم ان مش ده مفهوم السبات اللي نقصده
وان اللي انت فيه ده شيء طبيعي اللي هو ايه اللي انت فيه؟ اللي هو ان تيجي فترة كده تلاقي نفسك الكيرف بتاع ايمانك والكيرف بتاع عبادتك والكيرف بتاع كل حاجة عالي جدا
وبعدين يرجع ينزل شوية ده طبيعي ده يعني ده ما يزعلكش النبي عليه الصلاة والسلام في حديث مهم جدا في المسألة دي ودي ممكن تبقى قاعدة من قواعد السير الى الله ويمكن نفردها بقى بدرس بعد كده ونضمها لسلسلة قواعد سير الى الله. والقواعد دي يا جماعة مهمة جدا جدا ان انتم تسمعوها بعد رمضان
عشر قواعد او عشر دروس احنا اديناهم. معظمهم مهم دلوقتي ان يتسمع آآ الحديث النبي صلى الله عليه وسلم يقول ان لكل عمل شرة ولكل شرة فترة تاني ان لكل عمل سرا. ولكل شرة
فترة فمن كان فطرته فمن كان فترته الى سنتي فقد اهتدى ومن كانت الى غير ذلك فقد هلك ايه معنى الحديس ان لكل عمل سرا. يعني ايه سرا يا جماعة؟ يعني قوة وانطلاق سرة. ده معنى كلمة شرة
يبقى اي عمل بتعمله بيكون له شرة وبعدين ولكل شرة فترة. فترة العكس بقى من كلمة فتور ان الدنيا ترجع تنزل تاني فاهمين دي؟ يبقى ان لكل عمل شرة ولكل شرة
فترة طيب النبي عليه الصلاة والسلام فين نصيحته في الموضوع ده؟ فمن كانت فترته الى سنتي فقد اهتدى. ومن كانت الى غير ذلك فقد هلك طب ازاي الفترة النزول ده يكون الى السنة
خلي بالكم يا جماعة في رواية تانية للحديث فمن كانت شرته الى سنتي فقد اهتدى يبقى احنا عاوزين الشرة تكون الى السنة والفترة تكون الى السنة كذلك طب ازاي سنة النبي صلى الله عليه وسلم هي الاعتدال والقصد
هي التوسط والتوسط في كل شيء بحسبه. يعني الاعتدال والقصد والتوسط في رمضان كما كانت حال النبي المشرفة صلى الله عليه وسلم العشرين الاولانيين يخلط نوم بصلاة ادخل العشرة يشد يشد المأزر ويوقظ اهله ويحيي ليله
يبقى دي السنة هنا يخلص رمضان ارجع السنة الى التوسط بمفهوم اخر واضح يا جماعة يبقى فيه شرة وفيه فترة ومن كانت فترته الى سنتي فقد اهتم وسنة نبي التوسط والاعتدال. طيب
يبقى احنا فهمنا كده ان احنا في رمضان بنكون فيه شرة الشرة دي مش هتدوم وما تزعلش انها ما دامتش. ومش ده الثبات اللي احنا جايين نتكلم عنه النهاردة عشان نقول عوامل الثبات واحد اتنين تلاتة. يعني خليك دايما في هذه الشرة. خليك دايما في
يعني زي ما بيقولوا لو حد بقى بيرسم كرفات وكده خليك دايما في البيت لأ والا ما كانش هيبقى فيه بيك كان هيفضل دايما الكرف طالع مش هيبقى فيه حاجة اسمها بيج بقى خلاص. يعني مش هيقلب
واضح يا جماعة طيب لأ ده هو فيه شرة وبعدين تيجي فترة وبعدين ترجع شرة وبعدين ترجع فترة ودي هتفضل حياتك على طول. هتفضل كده في ايه؟ في حاجة زي الامواج كده بيسموها الويف دي اللي هي الايه
هي دي حياتك فما تزعلش لما تلاقي نفسك في فترة اعرف ان دي الايه الدورة الطبيعية لحياتك في رواية للحديث ده يا جماعة رواية مهمة جدا النبي قال ان لكل شيء شرا. الرواية الاولى ان لكل عمل شرا
الرواية التانية ان لكل شيء شرة دي يا جماعة دورة طبيعية لكل شيء شرا ولكل شرة فترة. شرة وفترة شرة وفترة لكل شينما زيي زي الحب وزي البغض وزي الغضب
كل الحاجات دي هتلاقيها ايه؟ كده وقف كده موج بيحب اوي وترجع نفس الشخص اللي بتحبه قوي ده يرجع ايه الحب ينزل شوية فترة ويرجع يعمل مواقف تانية فترجع تحبه. شرة ويرجع يفتر فترة
الغضب كذلك ولذلك قالوا ايه ؟ احبب حبيبك هونا ما عسى ان يكون بغيضك يوما ما. وابغض بغيضك هونا ما عسى ان يكون حبيبك يوما ما فاعرفوا الطبيعة دي. دي طبيعة خلق الله عز وجل. سرة وفترة
طيب لو ما انتبهناش لده هيحصل ايه هتيأس وهتقعد عن العمل. ليه ؟ ما انت مستحيل هتبقى بعد رمضان زي رمضان. وتقول اه انا سمعت ان كان فيه درس بيتقال عوامل الثبات بعد رمضان. فمعنى كده ان فيه ناس بتثبت. ما هو انت
لو ما كنتش حضرت الكلام ده وما عرفتش ايه السبات اللي نقصده بس قريت عنوان او حتى قريت مقالة على النت عوامل السبات والراجل اللي كتب او او الداعية او الواعظ اللي
بالكلام ده. ما افهمكش قصده من فكرة الثبات هتيأس ما هو انت هتفهم ايه ؟ ان الشيخ ده بيقول عمرو السباتي معنى كده ان الشيخ ده سابت. على حالته اللي كان عليها في رمضان. والشيخ ده بيكلم ناس سابتة
وانا مش سابت انا ضايع صح ولا لأ الحالة دي حصلت لصحابي تخيلوا بقى نفس الاشكال اللي عندك ده دلوقتي. حصل لصحابي اسمه حنظلة ابو بكر رضي الله عنه عدي لقى حنظلة ده قاعد بيعيط
ما لك بتعيط ليه ؟ قال له اسمع بقى يقول عند رسول الله صلى الله عليه وسلم. فيحدثنا الجنة والنار فكأنها رأي العين بنكون عند النبي يكلمنا عن الجنة والنور عليه الصلاة والسلام كأننا شايفينها قدامنا
فاذا خرجنا من عنده عافسنا الزوجات ولاعبنا الاولاد وعالجنا الضيعات نافق حنظلة ايه رأيكم؟ نفس الاحساس اللي عندك بكون في رمضان بقوم ليل وبصوم نهار وبختم المصحف يمكن في يومين ولا في تلاتة وآآ بتصدق ومنا اللي بيعتمر وبعيد عن المعاصي وآآ
يخرج رمضان العبادة بتقل والقرب من الله بيقل. والاحوال الايمانية بتقل نافق امجد نافق فلان نفق علان نفس الكلام فابو بكر يقول للحنظلة والله اني لاجد ما تجد. ده انا كمان زيك. بنا الى رسول الله
عليه الصلاة والسلام ويأتي بقى التوضيح النبوي للحالة دي اشكال حنظلة داخل بيعيط ايه في ايه؟ قال يا رسول الله نكون عندك عندك فتحدثنا الجنة والنار فكانها رأي العين. فاذا خرجنا
عاففنا الزوجات وعالجنا الضيعات ولعبنا الاولاد. عافسنا يعني يا جماعة من الاخر كده من غير دخول في التفاصيل لان مش ده الحديس يعني مش يعني اهتمينا بالدنيا. يعني انشغلنا بدنيتنا الطبيعية اللي هي اي بني ادم بينشغل بها
فحنظلة سمى زلك نفاقا فقال رسول الله صلى الله عليه وسلم بقى لو تدومون على ما تكونون عليه عندي لصافحتكم الملائكة في الطرقات وعلى فروشكم ولكن ساعة وساعة ايه الساعة وساعة؟ شرا وفترة. شرة وفترة ساعة وساعة
خلاص؟ ومن حكمة الله عز وجل عشان الشرة دي ما هو انتم على فكرة يا جماعة لو احنا فضلنا الفترة وبعدين الدنيا ماشية زي ما هي هتلاقي الفترة عمالة تزيد تزيد تزيد ويمكن بقى ننزل خالص نغطس. فتلاقي
ربنا في خلال العام وفي خلال الاسبوع كذلك يجيب لنا مواسم عشان الشرة دي تحصل فتلاقي ان حتى في الاسبوع تلاقي ان في صوم اتنين وخميس مسلا اه اه انا بسجل اللي بيسأل انا بسجل بس بسجل على يعني جهاز تاني وهينزل على اليوتيوب ان شاء الله. مش بسجل على على الزوم
لكن هو ده ان شاء الله هيسجل وهينزل على اليوتيوب بعد ما يخلص بازن الله آآ نرجع تاني شرة وفترة ساعة وساعة شرة وفترة. اربطوا الاحداث ببعض يا جماعة واربطوا الاحاديث ببعض وكلام النبي عليه الصلاة والسلام بيربطوه ببعض عشان نفهم
طيب اه كنا بنقول ايه بقى اه انا عندي بس مشكلة كده لما بخرج عشان ارد على حد ممكن افصل وانسى الكلام اه اه فتلاقوا في الاسبوع جزاكم الله خيرا. فتلاقوا في الاسبوع اتنين وخميس صيام
يحصل الشرة تاني تلاقوا في صلاة جمعة ويوم الجمعة فيه عبادات لو انت انتبهت لها هتلاقي الشرة بتحصل يعني هتلاقي صلاة الجمعة. التبكير لصلاة الجمعة والجلوس في المسجد من العصر للمغرب عشان تحصل ساعة الاجابة. فطبعا انت مش قاعد بتلعب آآ كوتشينة. ده انت قاعد في عبادة وذكر واعتكاف
شرة واضح تلاقي في اثناء الشهر تلاقي الصيام تلتاشر اربعتاشر خمستاشر شرة تلاقي في اسناء العام مواسم المواسم دي ولا النبي صلى الله عليه وسلم يرجع يقول لك ايه؟ الا ان لله في ايام دهركم لنفحات الا فتعرضوا لها. ليه تعرضوا لها؟ عشان تحصل الشرة
وتستمر الدورة دورة حياتك شرة وفترة شرة وفترة طيب في الفترة دي بقى فمن كانت في الفترة فمن كانت فترته الى سنتي فقد اهتدى لفظ مجمل محتاج توضيح يوضحوا لك عمر رضي الله عن عمر
الملهم يقول عمر رضي الله عنه ان لهذه القلوب اقبالا وادبارا ركزوا يا جماعة في الكلام ده اوي ان لهذه القلوب اقبالا وادبارا اقبالا شرا ادبارا فترة فاذا اقبلت فخذوها بالنوافل
واذا ادبرت فالزموها الفرائض يا سلام كلام جميل هو كلام محكم بقى من عمر اقبالا وادبارا شرة وفترة ازا اقبلت في الشرة اكثر من النوافل. دس دس على قد ما تقدر
طيب حصل الفترة اوعى الفترة دي تصل الى انها تأخز من من الفرائض شيئا ولما نقول الفرائض هنا يا جماعة يبقى نقصد اتيان الواجبات والانتهاء عن المحرمات ودي بقى اخر الفترة
خلي بالكم اصل الفترة مش مش حاجة واحدة. لأ انتم عارفين الكيرف مش النقطة فوق في سانية بتبقى في الارض لأ. هو الكيرف بينزل فبتلاقي نقطة في الكيرف وانت نازل كده او في المنحنى ده وانت نازل عليه. فيه نقطة انت بتأتي الفرائض وكثير من النوافل
النقطة اللي بعديها بتأتي الفرائض والنوافل بتقل. اللي بعديها النوافل بتقل. خلي اخر فترتك هي الفرائض ما ينفعش تنزل عن كده. اخر فترتك الحرام ما ينفعش تقتحم الحرام ولذلك ابن القيم بيوضح المعنى ده بصورة اوضح في مدارج السالكين. بيقول ايه بقى ابن القيم
فتخلل الفترات للسالكين امر لابد منه. افهموا يا جماعة. افهموا النقطة دي. خلوا بالكم. احنا احنا الدرس ده ممكن ينتهي على كده ونقفل ونقوم شكرا ويبقى له آآ ممكن نخلي بقى جزء تاني ازاي نثبت
لكن لو ما خرجناش غير بالمعنى ده كفاية عشان المعنى ده بيوقع ناس كتير والشيطان بيدخل لك من المعنى ده كتير ابن القيم يقول فتخللوا الفترات للسالكين امر لابد منه
السالكين يقصد السالك الى الله. انت يا جماعة انت انت سالك الى الله انت وانت في طريق لربنا سبحانه وتعالى لازم تاخد بالك فيه واحد اهو حط جاب النقل وحطه لكم جزاكم الله خيرا. على الشات
يقول فتخللوا الفترات للسالكين امر لابد منه فلما تلاقي نفسك في فترة ما تزعلش. ده امر لابد منه فمن كانت فترته الى مقاربة وتسديد ولم تخرجه من فرض ولم تدخله في محرم رجي له ان يعود خيرا مما كان
يا سلام ده يا جماعة فهم العلما وده فهم عمر رضي الله عنه هقرا تاني نقل ابن القيم. قال حاولوا بقى تقروه معي من الشات. فتخللوا الفترات للسالكين امر لابد منه
فمن كانت فترته الى مقاربة وتسديد ولم تخرجه من فرض ولم تدخله في محرم رجي له ان يعود خيرا مما كان يعني ايه رؤيا له؟ يلا نرجع تاني. انت في الفترة اهو. خلي بالكم الشرة بتاعتك كانت مسلا البيك عند رقم عشرة مسلا
لو تخيلنا ان في هنا ايه الاحداثيات اللي هي بيسموها الايه؟ صاد بي او واي يعني. ماشي؟ والبيك عند رقم عشرة وبعدين بتنزل في الفترة بتاعتك اهو. لكن مم ما اقترفتش محرم وما وما سبتش فرض. خلاص؟ ايوا المحور الرأسي ده ايوة
وانت نازل اهو الفترة بتاعتك فالبيك اللي تحت دي كانت نزلت من عشرة وصلت لخمسة وبعدين هترجع تاني في شرة مش هتطلع لعشرة هتلاقي نفسك عديت العشرة كمان توصل لاتناشر
وبعدين تنزل وبعدين تعمل البيك التانية دي وتنزل الفترة فهتوصل مش لخمسة بقى ممكن توصل لستة وهكزا هتفضل في الاخر لو بصيت بقى على الكيرف بتاعك من بعيد هتلاقيه الى صعود. صحيح هو عمال يطلع وينزل لو لو دخلت في التفاصيل
هتلاقي فيه طلوع ونزول لكن لو لو عملت زوم اوت كده رجعت بضهرك لورا كده وبصيت على الكيرف بتاعك هتلاقي ايه في صعود قادرين تستوعبوا دي انت في التفاصيل عمال تطلع وتنزل صحيح
لكن في المجمل انت بادئ من نقطة وصلت عند مماتك الى نقطة كانت اعلى من دي واضحة دي هو ده اللي ابن القيم عاوز يقوله آآ اخر جملة لابن القيم
ولم تخرجه من فرض ولم تدخله في محرم رجي له ان يعود خيرا مما كان. ايه معنى خيرا مما كان؟ يعني هيفضل طالع الى الابد؟ لأه لأ هو هيطلع لكن هيوصل لرقم اتناشر
وترجع يقلب الكيرف تاني. وهينزل مش هيوصل لخمسة اللي كان عليها لا يوصل لسبعة بس وبعدين يطلع تاني فيوصل لخمستاشر وينزل بس مش هيوصل لسبعة. لأ هيوصل لتمانية ويطلع تاني هيوصل لعشرين. فهتلاقي الكيرف بتاعه ايه؟ على طول في صعود
واضح؟ لو لو عملنا الزوم اوت اللي احنا قلنا عليه ده طيب اه علي ابن موسى بيقول ان القلوب ان للقلوب اقبالا وادبارا ونشاطا وفتورا فاذا اقبلت ابصرت وفهمت. واذا انصرفت كلت وملت فخذوها عند اقبالها ونشاطها. واتركوها عند ادبارها وفتورها
المعنى اللي عاوزين نخرج منه هنا فخذوها عند اقبالها ونشاطها ايه المعنى اللي عاوز اقوله الزيادة عن اللي انا قلته الاقبال والنشاط يا جماعة مش لازم يبقى في شهر مش لازم يبقى في يوم. ده ممكن في لحظة
لأ ازاي يفهمني هفهمك عمرك جيت تنام لقيت نفسك عمال تفرك مش عارف تنام مش جاي لك نوم كتير كلنا كده ما فيش حد مش كده اهي دي لحزة اقبال. اعتبرها كده يا اخي
يعني ايه ؟ قوم اتوضأ وصلي ركعتين. خذوها عند اقبالها طالما فيك صحة مش عارف تنام بلاش. طب انا انا صحيح مش جاي لي نوم بس مكسل اقوم اقعد اذكر ربنا في السرير
خدها على طول يعني ايه اغتنم اللحظات الثواني الدقايق مش لازم يبقى عندي شهر اسمه شهر رمضان ولا لازم يبقى عندي يوم اسمه يوم خميس عشان اصومه ولا لازم يبقى عندي ساعة اسمها ساعة اجابة
العصر والمغرب يوم الجمعة. لأ ده انا عندي عشر سواني لقيت نفسي فاضي وعندي اقبال فهحرك لساني. استغفر هحرك لساني اقول ايتين. هفتح المصحف اقرا نص صفحة. مش لازم اقعد نص ساعة عشان اخلص جزء مش لازم
فخذوها عند اقبالها ونشاطها فيبقى اغتنم السواني كده تاني من الدقايق اغتنم اللحظة دي فاهمين يا جماعة ده اللي احنا عاوزين نقوله. طيب بسرعة بقى ننتقل عوامل الثبات. خلاص يبقى احنا ده مفهوم السبات. عرفنا ايه مفهوم السبات خلاص؟ مش تفضل في حالتك اللي كنت عليها يعني انت اخر عشر ليالي دايس
بنزين على الاخر ما بتنامش بالليل فانا هيخلص رمضان هبقى كده مش هيحصل مش هيحصل حنزلة ابو بكر نفسه. لما شاف حنظلة قال له انا كمان زيك انا كمان زيك
النبي نفسه يا جماعة عائشة بتقول عن النبي صلى الله عليه وسلم كان يخلط يعني العشرين الاولانيين بنوم وصلاة يعني العشرين الاولين في رمضان غير العشرة الاواخر عند النبي. عليه الصلاة والسلام. واهو الاتنين رمضان
فانت مش هتكون نفسك مش هيحصل طيب فهمنا ليه آآ ايه العوامل بقى؟ اول عامل من عوامل الثبات انك انسى انك تثبت وتثبت يعني ايه؟ فهمنا يعني ايه تثبت انسى انك تسبت بحولك وقوتك. انسى انك تثبت بجدعنتك
انسى انك تثبت لوحدك اه لأ ما انا مش لوحدي ده انا هجيب بقى واحد صاحبي دي هنيجي لها بعدين بس مش ده اللي انا اقصده لن تثبت الا بتثبيت الله لك
تخيل ايه ده مفاجأة يا جماعة احنا كتير في المعمعة بننسى دي. بننسى ان ربنا اللي بيسبت طب لأ خد المفاجأة بقى اللي بجد النبي عليه الصلاة والسلام لولا ربنا ما كانش سبت
ده فين ده؟ ده في القرآن ولولا ان سبتناك لقد كدت تركا يا الله ربنا بيخاطب مين يخاطب النبي عليه الصلاة والسلام ولولا ان ثبتناك لقد كدت تركنوا اليهم شيئا قليلا
من الذي سبته؟ الله سبحانه وتعالى. فلتيأس انك تثبت الا بتثبيت الله عز وجل لك طيب آآ اذا يأست من زلك اللهجة لسانك دائما بسؤال الله عز وجل التثبيت. وده كان حال النبي عليه الصلاة والسلام
الم يكن من دعائه صلى الله عليه وسلم يا مثبت القلوب ثبت قلبي على دينك يا مصرف القلوب صرف قلبي الى طاعتك عليه الصلاة والسلام الم يكن صلى الله عليه وسلم يستعيذ بالله عز وجل من الحور بعد الكور؟ عارفين ايه الحور والكور يا جماعة
الكور ده كور العمامة. عارفين العمامة لما بتيجي تتلبس مش القرنصوة اللي انا لابسها دي لأ العمامة العمة بتاعة الصعايدة كده بتاعة صعايدة او بتاعة الازاهرة العمامة دي كانت بتتلبس ازاي؟ بيلفوها كده. اهي كل لفة اسمها كور دي اسمها اكوار
فانا كده بعمل ايه؟ اكور العمامة خلاص لما اجي افكها ده الحور فكان النبي صلى الله عليه وسلم يستعيذ بالله من الحور بعد الكور. يعني ايه يستعيذ من انه ينفرط امره بعد ان ايه؟ اجتمع عليه الامر
واضح او آآ من آآ شتات الامر بعد اجتماعه هكذا طيب فده كله دعاء النبي صلى الله عليه وسلم ده يدل على ايه؟ انه فهم المعنى ده ان ربنا سبحانه وتعالى هو اللي
بيلم عليه امره هو اللي اللي بيسبته على الطريق فكان يسأل الله عز وجل الثبات. ثبت قلبي على دينك. صرف قلبي الى طاعتك. اعوذ بك من الحور بعد وكان من دعاء اهل الايمان
وثبت اقدامنا والله عز وجل ذكره لنا في القرآن. وكان من دعائهم ربنا لا تزغ قلوبنا بعد اذ هديتنا وكان لزاما عليك وجوبا. سبعتاشر مرة في اليوم والليلة تسأل ربنا
الهداية اهدنا الصراط المستقيم وقف هنا شوية اهدنا الصراط المستقيم. طب ما ربنا هدينا ما احنا كلنا مسلمين يا جماعة. وهو ده الصراط المستقيم ايه معنى اهدنا الصراط المستقيم؟ فيها عدة معاني هاخد منها معنى واحد لان اللي يعنينا هنا. اللي هو ايه بقى
اهدنا الصراط المستقيم سؤال لدوام الهداية والثبات على الهداية هو ده معنى الثبات اللي احنا بنتكلم عليه سبعتاشر مرة في اليوم والليلة وجوبا. مرتين في صلاة الصبح. اربعة في الضهر واربعة في العصر. وتلاتة في المغرب واربعة في العشاء وجوبا. تسأل ربنا اهدنا الصراط المستقيم في الفاتحة
اما انك تقولها او او تقول امين خلف الامام فانت مسلا ربنا الهداية. ايه معنى الهداية هنا؟ عدة معاني منها دوام الهداية الثبات على الهداية مفهومة دي يا جماعة ليه ده كله؟ لان من غيره
انت ضايع والمعنى ده هيفضل زاهر لاهل الايمان لغاية ما يموتوا ويصحوا ويخشوا الجنة فيقولوا ايه وما كنا لنهتدي لولا ان هدانا الله واضح هيروح فين ده في الجنة واضح؟ طيب
اه ولزلك برضو يا جماعة في دعاء الاستفتاح صلاة الليل. اللهم رب جبرائيل وميكائيل وميكائيل واسرافيل القاطرة السماد والارض عالم الغيب والشهادة انت تحكم بين عبادك فيما كانوا فيه يختلفون. اهدني لما اختلف من الحق باذنك
هنا سؤال الهداية لان من غير ربنا مش هتهدى واضح؟ وهنا شوفوا هنا فيه برضو معنى جميل. رب جبرائيل وميكائيل واسرافيل. اشمعنى التلاتة دول اشمعنى التلات انبياء دول آآ تلات ملائكة دول
في سؤال الهداية والتي يحصل بها حياة القلب ما هو الهداية يحصل بها حياة القلب طب اشمعنى التلات ملايكة دول ؟ جبرائيل وميكائيل واسرافيل لان التلاتة دول المسؤولين عن الحياة
هم التلاتة دول فجبرائيل موكل بالوحل وبه حياة القلوب وميكائيل موكل بالقطر وبه حياة الابدان واسرافيل موكل بالنفخ وبه الحياة الاخرى بداية احداث يوم القيامة تناسب ان تفتتح بزكر هؤلاء الثلاثة. اللهم رب جبرائيل وميكائيل واسرافيل
فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. اهدني لما اختلف فيه من الحق باذنك. انك تهدي من تشاء الى صراط مستقيم. طيب. يبقى اول سبب
من اسباب السبات الصدق ودوام اللجئ الى الله. يبقى لو عاوز ورقة وقلم كده لو حد معه بقى ورقة ورقة وقلم ويكتب. يبقى اول حاجة بس رؤوس اقلام كده. صدق ودوام اللجئ الى الله
طيب ايه الجزء العملي؟ الجزء العملي انك تغتنم اوقات الاوقات الفاضلة في سؤال الله عز وجل الثبات يبقى وانت ساجد ساعة الاجابة صايم الستة من شوال عند عند الفطر اوقات الاجابة عند نزول المطر
اوقات الاجابة آآ دوروا عليها بقى سيرش على اوقات الاجابة وعند اوقات الاجابة دي او الاقرب ان الدعاء يستجاب سلسل الله عز وجل الثبات وتكثر من الادعية اللي احنا بنقولها ربنا لا تزغ قلوبنا بعد اذ هديتنا
وثبت اقدامنا نعوذ بك من الحور بعد الكور. يا مسبت القلوب ثبت قلوبنا على دينك. يا مصرف القلوب صرف قلوبنا الى طاعتك. وهكذا السبب السبب الثاني من اسباب الثبات. القرآن يا جماعة. القرآن قراءة وحفظا وتدبرا وفهما وعملا تعيش مع القرآن
هو القرآن سبب للثبات؟ اه. مين اللي قال كده؟ ربنا سبحانه وتعالى قال الله عز وجل قل نزله رح القدس من ربك بالحق ليثبت الذين امنوا يبقى القرآن يثبت ولما الكفار قالوا وقال الذين كفروا لولا نزل عليه القرآن جملة واحدة. يعني الكفار بيقترحوا. هو ليه قرآن
ما نزلش جملة واحدة على النبي ما نزلش مرة واحدة كده على النبي عليه الصلاة والسلام. وقال الذين كفروا طبعا اللي بيكتب جزاه الله خيرا والله يا جماعة على الشات يساعد الناس يعني
جزاكم الله خيرا وقال الذين كفروا لولا نزل عليه القرآن جملة واحدة طب ليه ربنا اختار انه ينزل القرآن منجم؟ يعني على يعني منجم يعني منجم يعني يعني مش مرة واحدة يعني مقطع كده يعني آآ دلوقتي ينزل ايات بعد شوية ينزل ايات وهكذا
كذلك لنثبت به فؤادك يبقى القرآن من حكم انه ما نزلش مرة واحدة. كذلك لنثبت به فؤادك. فالقرآن عامل قوي جدا من عوامل الثبات طيب يعني اعمل ايه؟ العملي بقى احنا دايما عاوزين نخرج بحاجات عملية نعملها مش مش مش عمالين ننزر
اول حاجة لو انت مش مشترك في حاجة بتحفظ فيها اشترك واحفز ومن آآ من آآ حسنات كورونا يعني او كوفيد اللي حصل ده الحاجات الاونلاين اللي اشتغلت كتير دي. وانت في بيتك
تقدر تشترك في مقرها اونلاين اشترك واحفز ولو قدر يسير ورد القرآن يومي. وانا انصحك انك ما تقلش عن الجزء جزء كتير لا مش كتير يا جماعة. الجزء ده يعني تمن تربع. عارف حضرتك لو بعد كل صلاة حتى لو هتفوت الفجر يعني مش هتفوت الفجر الصلاة. لأ انت هتصلي الفجر. لكن اقصد مش
هتقرا مع الفجر قرآن هتقول فيها ازكار الصباح مسلا لكن مع صلاة الضهر هتقول ربعين وصلاة العصر ربعين. وصلاة المغرب ربعين وصلاة العشاء ربعين. ربعين مش هياخدوا منك سبع دقايق
انت متخيل؟ سبعة في اربعة ما كملناش تلاتين دقيقة نص ساعة هتكون خلصت جزء في اليوم طب انا متعود اقرا جزء حاول تزود خلاص لكن ما تقلش عن الجزء ده يوميا
يبقى ده القراءة. وانت بتقرا حاول تقرا دايما من مصحف يكون فيه معاني الكلمات على الاقل الكلمات الغريبة تبقى على الاقل فاهم انت بتقرا ايه يعني مش قل اعوذ برب الفلق مش عارف يعني ايه فلق
غاسق اذا وقب لن تعرف يعني ايه غاسق ولا وقب. ما انتاش عارف اصلا بتقرا ايه هتعمل ازاي بقى ؟ ده انت مش عارف انت بتقري ايه اصلا على الاقل بس معاني الكلمات الغريبة تبقى عارفها. طب لأ انا بقرا من الموبايل وما عييش ما بلحقش خلي لك ولو عشر دقايق يوميا
اقرا في كتاب تفسير صغير زي تفسير السعدي مسلا او مختصر تفسير ابن كثير مسلا تفسير بسيط خلاص او آآ التفسير الميسر انا بقول اسماء عشان احنا عاوزين نخرج بحاجات عملية نعملها
هيبقى القرآن عامل من عوامل السبات العامل السالس من عوامل السبات الصحبة الصالحة الصحبة الصالحة مهمة جدا يا جماعة ربنا سبحانه وتعالى بيقول واصبر واصبر نفسك مع الذين يدعون ربهم بالغداة والعشي يريدون وجهه. ولا تعد عيناك عنهم تريد زينة الحياة الدنيا ولا تطع من اغفلنا قلبه عن ذكرنا واتبعه. وكان امره فرطا
والايات دي تيجي بعد قصة اصحاب الكهف اللي هم لو كانوا ما خدوش بعضهم كده وطلعوا للكهف وقعدوا مع اللي شبههم في المدينة كان زمانهم فين دلوقتي فتيجي الاية واصبر نفسك مع الذين يدعون ربهم بالغداة والعشي ولو كانوا في كهف
ولا تعد عيناك عنهم تريد زينة الحياة الدنيا فتفضل في الزخرف الدنيا وفي ملزات الدنيا فتروح في داهية يبقى الصحبة الصالحة ليه بقى يا جماعة؟ لان النبي صلى الله عليه وسلم ضرب مثل بالجليس الصالح والجليس وجليس السوء. ايه؟ كحامل المسك ونافخ الكير
حامل المسك اما ان يحذيك واما ان تبتاع منه واما ان تجد منه ريحا طيبة. حامل المسك ده يا اما هيديك يهديك واما ان انت تشتري منه واما حتى لو ما ادلكش ولا اشتريت منه اهو يا عم شامم ريحة نضيفة
بتسمع كلام ربنا بتسمع واحد بيقول لك اتق الله ما ينفعش اللي بتعمله ده وناسخ الكير اما ان يحرق ثيابك واما ان تجد منه ريحا منتنة فانت عاوز تكون مع مين
ما تضحكش على نفسك الصحبة الصالحة والمرء على دين خليله وهزا كلام النبي عليه الصلاة والسلام. انت حاطط نفسك وسط يعني انا اسف يعني بس وسط يعني مستنقع قاعد في بلاعة
هتبقى ايه هتبقى ريحتك شكلها ايه الصحبة الصالحة. دور على صحبة صالحة تعينك على الطاعة. لما تلاقيك بتعمل حاجة صح بيقول لك احسنت. جزاك الله خيرا. ويشدوا على على على ايدك. لما تلاقيه بتعمل حاجة غلط ما يشجعكش. يا جماعة دي مصيبة. دي من اكبر المصائب. وربنا نص عليها في القرآن قال الله
الله عز وجل وقيدنا لهم قرناء فزينوا لهم ما بين ايديهم وما خلفهم وحق عليهم القول هم دول صحبة النواصي لما يلاقوك بتعمل حاجة غلط يسقفوا لك حتى لو تلاقي الانبهار في عنيهم
فلان الشبح ابعد عن دول خالص الصحبة الصالحة تعينك واصحاب الكهف زي ما قلنا اهو صحبة صالحة طيب يبقى تصاحب الصالحين وتفر من غيرهم وده ياخدنا للسبب الرابع احنا بقى بنجري شوية معلش
ياخدنا للسبب الرابع هو ايه؟ الفرار من صحبة السوق ومن مواطن الفتن في الحديس يا جماعة النبي لما قال ان الصراط وعلى جنبتي الصراط آآ ابواب وسطور مرخاة مش مش هنقول الحديث لكن
في بقى الداعي على الصراط بيقول لا تفتحه يعني لا تفتح هذه الابواب فانك ان تفتح تلج اوعى تقول حتى هتفرج انت عارف ان المكان الفلاني مكان فيه معاصي. ولو رحت ما بعرفش امسك نفسي. ما تروحش. سر
طب رايح مكان وما كنتش تعرف لقيت نفسك هتقع اجري اجري على فين؟ على الباب زي مين كده يوسف جابته ودعته اه الفرار من مواطن الفتن قلنا لو رحت مكان
لقيت المكان ده فيه فيه معصية فر سر الفيل سر للباب كده صوت كويس الصوت مسموع كده يا جماعة طيب تمام جزاكم الله خير سر الباب زي ما يوسف عمل
لأ في معصية وخاف يقع في المعصية استبق الباب خلاص جري على الباب اه في الحديس وفيه المعنى ده. قال صلى الله عليه وسلم يوشك ان يكون خير مال المسلم غنم
يتبع بها شغف الجبال ومواقع القطر يفر بدينه من الفتن وده يا جماعة معنى مهم عايزين نقف عليه. ان ليه دايما يا جماعة ليه دايما؟ اول ما بتيجي الدنيا قدام دين
بنروح لدنيا يعني احنا عاوزين برضه ده اشكال كبير جدا يعني هنا النبي صلى الله عليه وسلم بيقول ايه؟ يوشك ان يكون خير مال المسلم غنم يتبع بها شغف الجبال ومواقع القطر
ويطلع كده بلاش اصحاب الكهف يا جماعة اصحاب الكهف دول كانوا ابناء ملوك كانوا امرا فمتخيلين حياتهم كانت عاملة ازاي ولذلك حتى لما هيصحوا بعد ما يناموا هيقول ايه فلينظر ايها ايه؟ ما كانوش بياكلوا اي اكل. ازكى طعاما
يجيب لنا احلى اكل في السوق. ما هو ده اكلهم ده كان اكلهم اصلا مفهوم فكانوا ابناء ملوك كانوا امراء لكن اول ما اتحط ده قدام دين خلي بالكم دول مش سابوا المدينة اللي هم فيها وراحوا مدينة تانية
لا لا لا دول راحوا كهف عارفين يعني ايه كهف سابوا القصور وراحوا كهف افر بدينك من الفتن. المصيبة الكبيرة اللي احنا فيها بقى ان الفتن ما بقتش مكان بنروحه
لا يعني مش احنا اللي بنروح للفتن. ده الفتن هي اللي بتيجي لنا دلوقتي. الفتن في موبايلك يعني حضرتك ممكن تكون واقع في الفتنة وانت في الاوضة في اوضتك وانت في سريرك
الفتن بقت في الموبايلات اللي في ايدينا وده يعني احنا في في عصر يعني ما يعني الحقيقة غريب انا كان زمان واحنا صغيرين واحنا شباب كان ابويا يقول لي ايه
كان يبقى قلقان علي وده انا كنت لسة يعني قاعد مع والدي قريب وبحكي له يعني بقول له التحدي الكبير اللي بنقابله حتى في تربية ولادنا دلوقتي كنت بقول له بقول له يا بابا انت انت كنت زمان تبقى قلقان علي وانا في الشارع. يعني انت واقف مع مين؟ طب عاوز اشوف اصحابك دول شكلهم ايه
انا النهاردة ابني قلقان عليه وهو قاعد قدامي وهو ماسك الموبايل انا انا مرعوب هو قاعد قدامي يعني الفرق بيني وبينه متر انا مرعوب ليه هو هو بيعمل ايه هو هو دماغه بتتحشي ايه دلوقتي؟ يا ترى دماغه وهو قاعد ماسك الموبايل بتتحشي الحاد
ولا بتتحشي شهوات ولا بتتحشي شبهات ولا افكار منحرفة انا مش عارف ده وهو بيني وبينه متر وهو بيني وبينه حيطة. انا في اوضة وهو في اوضة خلي بالك بقى مش ابني لأ ده انا بتكلم عن نفسي بقى انا ما هو انا مش بعيد عن الفتنة برضه. وانت مش بعيد عن الفتنة
الموبايل اللي في ايديك ده فتنة الفيسبوك فتنة يعني قد تكون مش دايما فتنة لا اقصد هذا لكن يعني انظر له بهذا المنظور الفيسبوك ده لو لو بتفتح فتلاقي نفسك بتسكرول بالساعات
وبتضيع عمرك بلا شك دي فتنة خلي بالك ما بقولكش تعمل حاجة حرام انا باقول لك بقى بتسمع اغاني ولا بتقرا الملحدين ولا بتتفرج على نساء متبرجات ولا ولا بتعمل حاجة حرام. انت بس بتسكرول في المباح
نضيع حياتك في مباح فتنة لانك عمرك هتسأل عنهم فدي فتنة يفر بدينه من الفتن. اه يعني تفر منين؟ تفر من الفيسبوك مش لازم بقى زمان كان خطابنا زمان كان غير كده يعني خطابنا كان نقول ايه ما تروحش ما تروحش المكان الفلاني اللي فيه معاصي. لأ ده احنا النهاردة الخطاب بقى لازم يبقى كده
ما تدخلش على الفيسبوك ازا انت بالمنزر ده. ازا بيضيع عمرك كده خلاص دي اكتفيشن وخلاص انسى الفيسبوك ده خالص وهكزا. يعني يعني ده منزور بقى الفتنة. واضح يبقى الفرار من الفتن والفرار من صديق السوء
لان الصاحب زي ما احنا بنقول حتى في العامية المصرية الصاحب ساحب فلينظر احدكم من يخالل المرء على دين خليله وشوفوا يا جماعة المشهد ده المشهد ده رهيب مشهد لانسان ربنا سبحانه وتعالى
من عليه في اللحظات الاخيرة كده زي ما بيقولوا فدخل الجنة فكان له صاحب كان خلاص شوية وهيسحبه معه في النار فلما يقعد كده ويستريح بقى في الجنة هيقول ايه؟ اني كان لي قرين
يقول وانك من المصدقين انا كان لي واحد صاحبي عمال يسحبني لحتة تانية خالص. وبعدين مش لاقيه. فين ده فبيكلم اصحابه اللي في الجنة. هل انتم مطلعون طب ما تيجوا نبص عليه. فاطلع
رآه في سواء الجحيم قال تالله ان كدت لتردين ده انا خلاص كنت هسمع كلامك انت صاحبك شكله ايه صاحبتك شكلها ايه صاحبتك دي اللي لما لو فكرتي تاخدي قرار انك تلبسي حجاب لو مش محجبة او تختمري لو لابسة حجاب وعاوزة يعني تروحي لدرجة اعلى او تنتقبي لو لابسة خمار او
وحجاب وقلت هلبس نقاب. صاحبتك اللي معك دي شكلها هتقول لك ايه وقتها ما هو الحياة قرار يا جماعة حياتنا دي عبارة عن شوية قرارات انت ماشي لقيت طريقين وهديناه النجدين
هتمشي يمين ولا شمال قرار جيت تمشي يمين لقيت اللي بيشدك ناحية الشمال او العكس حياتك قراراتك فصاحبتك اللي انت اخترتيها دي شكلها ايه ؟ صاحبك اللي انت اخترته شكله ايه
صاحبك ده اللي هو لما رمضان خلص وعيد الفطر فقال لك ده السينما منزلة الفيلم الفلاني والفلاني يلا شف هندخل ايه ولا صاحبك اللي اخترته اللي هيجي يقول لك ما ينفعش بعد تلاتين ليلة عبادة
ربنا يبص لنا ليلة العيد يلاقينا بنعصي ما ينفعش انهي صاحب اللي انت اخترته؟ صحبة الخير والفرار من مواطن الفتن السبب الخامس من اسباب الثبات بعد رمضان العلم يا جماعة
الاستماع الى دروس العلم. وهنا هنقسم دروس العلم نوعين يا جماعة نوع دروس وعظية. يعني ايه وعظية؟ حاجة بتخاطب قلبك كده. اللي هو زي ما حنظلة قال كده تحدثنا الجنة والنار
اخر مرة قعدت وشغلت درس بيتكلم عن الجنة امتى ؟ اخر مرة قعدت وشغلت درس بيتكلم عن النار امتى عن الموت عن الاخرة امتى وامتى بتركيز؟ يعني دلوقتي يا جماعة انا دايما بقول ده ويمكن انا نسيت اقوله في اول الدرس المرة دي
خلي لك مكان في بيتك دلوقتي حالا اهو لو انت قاعد مشغل الزوم في في الخلفية وعمال تسكروه على فيسبوك ولا بتقرا رسايل الواتساب لو سمحت اقفل ده حالا وركز في الدرس حالا. مش عشان امجد اللي بيدي درس لأ. عشان انت ما تعرفش قلبك هيفتح لانهي كلمة وانهي كلمة هتكون سبب في انقاذك من النار
كلمة واحدة ممكن تغير حياتك الكلمة دي ممكن تكون فاتت عليك لانك كنت ساعتها بتشكروا لي على الفيسبوك كنت ساعتها بتقرا شات على الواتساب ففاتت الكلمة اللي كانت سبب في تحول في تحول حياتك
نرجع تاني بقى اخر مرة سمعت درس ودي وده تحدي على فكرة من تحديات الاونلاين ان التركيز تقريبا بينزل للنص عن دروس المساجد في اخر مرة حضرتك سمعت درس بيتكلم عن الاخرة امتى؟ عن الجنة عن النار
وبتركيز دروس الوعظ مهمة جدا ودروس العلم ده الجزء التاني احنا قلنا اول حاجة دروس وعزية تخاطب قلبك ودروس ايمانية علمية تزود ايمانك وتزود معرفتك بربك. سبحانه وتعالى. الاتنين مهمين جدا
خلاص الدروس الوعظية فين يعني فين هي ان هي بتثبت وفين هي انها بتقرب حديس حنظلة يحدثنا الجنة والنار فكأنها رأي العين فبنزهد في الدنيا وعاوزين اخرة وخلاص دنية ايه دي اللي مشغولين بها نخرج من عندك يحصل واحد اتنين تلاتة
طب العلم بقى العلم يسبت؟ اه يسبت هو انت عاوز تسبت ايه؟ تسبت على طاعة وتسبت عند حلول الفتن صح؟ تعالوا نشوف الاتنين. اعظم طاعة او الطاعة المختلفة اللي كنا بنعملها في رمضان ايه؟ قيام الليل. مش كده
شف كده ربنا سبحانه وتعالى لما ذكر قيام الليل في القرآن لما زكر قيام الليل في القرآن. قال ايه؟ امن هو قانت اناء الليل ساجدا وقائما. يحذروا الاخرة ويرجو رحمة ربه. قل هل يستوي الذين اقف هنا دلوقتي
لو انا قلت لك كمل الاية بدماغك الاية بتتكلم عن قيام الليل عمل اهو عبادة قل هل يستوي الذين يعبدون والذين لا يعبدون؟ قل هل يستوي الذين يعملون والذين لا يعملون؟ صح؟
ربنا ختم الاية ايه قل هل يستوي الذين يعلمون والذين لا يعلمون ختام الاية بعد القيام مين اللي بيقوم؟ الذين يعلمون يبقى السبات على الطاعة بالعلم السبات عند حلول الفتن بالعلم
فخرج على قومه في زينته. مين ده قارون وخرج على قومه في زينته فتنة فتنة محمد رمضان فتنة في زينته قال الذين يريدون الحياة الدنيا شف كم مليون على صفحة واحد زي محمد رمضان ده
وللاسف تدخل تلاقي ممكن تلاقي ناس سمتهم سمت ناس متدينة ما هي دي الفتنة يا جماعة. هي دي الفتنة فخرج على قومه في زينته في عربيته في فلوسه في قصره في طيارته
قال الذين مين؟ يريدون الحياة الدنيا يا ليت لنا مسل ما اوتي قارون. يا ريتني زي محمد رمضان انه لذو حظ عظيم. مين اللي سبت في الوقت ده وقال الذين
اوتوا العلم ويلكم ثواب الله خير يبقى العلماء هم العباد امن هو قانت اناء الليل الى اخر الاية يقول هل يستوي الذين يعلمون والذين لا يعلمون العلم يثبتك يعني يثبتك في طريق الطاعة. والعلم يثبتك عند حلول الفتن
وقال الذين اوتوا العلم ويلكم ثواب الله خير يبقى العلم الشرعي يا جماعة. المواعظ دروس الوعظية وكذلك دروس العلم دروس الاعتقاد دروس الفقه دروس العلم الشرعي طيب السبب السادس من اسباب السبات بعد رمضان
وفهمنا يعني ايه السبات؟ السبات المقصود يعني مطالعة سير الصالحين خليني ازود لك ادمان مطالعة سير الصالحين الادمان خلي دايما كده عندك ورد زي ما فيه ورد قرآن فيه ورد تقرا في سير السلف
وكانت عبادتهم شكلها ايه وكان زهدهم شكله ايه وكان اقبالهم على الاخرة ازاي وعزوفهم عن الدنيا ازاي دايما وانا طبعا دايما بيكون قدامي بالزات بقى في الحاجات الاونلاين دي المستويات مختلفة انا دايما
بقول الاقل واللي اكبر بقى هو بيبقى عارف طريقه يعني فطب اقرا ايه؟ انا انصحك بكتابين تبتدي بهم كتاب بسيط في السيرة النبوية عشان تعرف حياة النبي كانت شكلها ايه يا جماعة؟ عشان الدنيا اللي احنا عمالين نجري وراها دي وتشوف النبي كان بيربط على بطنه الحجرين وتشوف النبي كان بينام على الرمل وتشوف النبي كان بيلبس ازار ولا رداء
تلاقي نفسك ايه اللي انا فيه ده! دنية ايه اللي انا بفكر فيها دي فكتاب بسيط في السيرة وليكن مثلا هذا الحبيب لابو بكر الجزائري بسيط في السيروم وكتاب بسيط تبتدي مسلا بقصص الصحابة وليكن كتاب عبدالرحمن رأفت الباشا آآ صور من حياة الصحابة
اشمعنى الكتاب ده بالزات؟ لان هو بيذكر بعض القصص باسلوب ادبي بيخاطب القلوب تدمن مطالعة سير الصالحين ومنها بقى خش بقى على اي كتاب يعني ترتقي ترتقي بعد كده وتقرا بس ما تبطلش
ما تبطلش تقرا في سير الاولين طب هو ده يسبت؟ اه مين اللي قال كده؟ ربنا. قال كده لمين؟ للنبي عليه الصلاة والسلام. في ختام سورة هود ربنا يقول للنبي عليه الصلاة والسلام
وكلا نقص عليك من انباء الرسل ها ما نثبت به فؤادك يبقى قصص الرسل وقصص الصحابة وقصص التابعين وقصص الصالحين يثبت الفؤاد نسبت الفؤاد وفي واحد اتحط على الشات اهو جزاه الله خيرا
نازل لكم لينكات للكتب الحقوا بقى نزلوها دلوقتي عشان ايه بانتهاء الزوم اظن مش هيكون اللينك موجود يعني يبقى تدمن مطالعة سير الصالحين النبي عليه الصلاة والسلام طبعا رأسهم الصحابة بعد كده وهكذا الى ان
وتفضل كده دايما. زي ما القرآن معك صاحبك في الدنيا الى ان تدخل القبر كزلك الصالحون هم دول اللي عايش وسطهم واضح بسرعة نراجع كده نلخص في خمس دقايق اللي قلناه
اتكلمنا عن ست عوامل من عوامل الثبات بعد رمضان قبلهم اتكلمنا عن معنى وده اللي هنبتدي به يعني في التلخيص. ايه معنى الثبات اصلا؟ فاتكلمنا عن معنى الثبات ومش معناه
انك تفضل على نفس الحالة في رمضان لأ طيب وبعدين دخلنا على ست عوامل من عوامل السبات بعد رمضان كان اول عامل صدق ودوام اللجئ الى الله عز وجل وكان العامل الثاني القرآن حفظا وقراءة وفهما وتدبرا ومراجعة وعملا
السبب السالس كان الصحبة الصالحة السبب الرابع كان الفرار من مواطن الفتن وكذلك من صحبة السوء الخامس كان العلم بشقيه الدروس الوعظية والعلم الشرعي السادس والاخير كان مطالعة سير الصالحين وقلنا لأ ادمان مطالعة
سير الصالحين آآ لو في اي سؤال آآ ممكن نجاوبه لو ما كانش فيه بقى يعني هنسيب دقيقة كده اللي عنده اي سؤال ولو ما فيش ننهي ان شاء الله الدرس
آآ هو كتاب الرحيق المختوم لازم نسمع شرح ولا ممكن نقراه لوحده. ممكن تقراه لوحده لكن راحته المختوم انا ليه مش بنصح به لانه هو راجل المخطوب اصلا بحس بحس واتعمل كتاب
يعني انا دايما بحب اللي بيبتدي حاجة زي كده يقرا شيء يمس القلب اكتر منه شيء بحسي يعني يعني بيتكلم عن احداس ووقائع بالترتيب بالاحداس بكده يعني آآ لكن ممكن يتنقل لوحده قطع وممكن يتقلي لوحده
اه السيرة الرحيق المختوم كويس؟ اه كويس. واه وقلنا اه طيب خلاص آآ اه جزاك الله خير واياك. يا رب امين احبك الله ضيعتني فيه اه امتى الواحد بيقرا في التفسير
ويوفق ما بين كل ده آآ احنا احنا ادينا احنا ادينا بوقت يا جماعة. يعني اللي اللي سأل السؤال وغير اللي سأل السؤال شف انت بتقعد قد ايه على الفيسبوك وانا وانا وانت يعني انا مش مش باشير الى احد يعني
لا الشرطة بتوضع قد ايه على الفيسبوك. انا بقول لك الجزء هتقراه في نص ساعة في اليوم ولو وزعتهم على الصلوات فسبع دقايق مع كل صلاة. ادي القراية. التفسير لو اديته من وقتك عشر دقايق ربع ساعة بس في اليوم احنا مش عاوزين اكتر من كده. ففيه وقت فيه وقت
وربنا سبحانه وتعالى يبارك في الوقت وده معنى تاني. يعني سل الله عز وجل البركة ماشي آآ طب ممكن حضرتك ترشح كتاب لسيرة اسلوبه بسيط ويمس القلب آآ قلنا آآ هذا الحبيب هذا الحبيب للشيخ ابو بكر الجزائري
آآ لو حد خلص صور من حياة الصحابة يقرأ بعده ايه؟ هو هو احنا طبعا الدرس مش هدفه ان احنا نقعد نرتقي. آآ لكن ممكن صفة الصفوة لابن الجوزي. آآ ممكن تبدأ به
وبعد آآ صور من حياة الصحابة ادخل على صفة الصفوة لابن الجوزي آآ يعني هيكون مناسب ان شاء الله اه كيف نتعامل مع الشباب آآ الذين يعكفون على التليفون ويكون هناك معاصي
اه انا انا بنصح وده اللي انا بعمله مع ولادي. طبعا انا ولادي مش كلهم على درجة واحدة يعني انا من ولادي اللي شايل منه التليفون تماما ما فيش حاجة اسمها سمارت فون خلاص
آآ ومن ولادي اللي بنبتدي نقنن الاوقات. وفي كل الاحوال الراوتر بيتشال يعني انا ما ينفعش ادخل انام والراوتر في البيت ده ما بيحصلش عندي في البيت ودي تجربة عملية انا انا شخصيا يعني اخوضها وانصحكم بها
يعني الولاد مش كلهم على آآ درجة واحدة منهم اللي بيعرف ينضبط لقدر منهم لأ اللي بيقع كتير ويبقى فاهم ده اني بايديه فيه كده عشان ما يبقاش كارهك ولا كاره اخوه. او كاره اخته او هي كارهة اخوها او كارهة اختها
يعني انت وانت اللي عملتي كده في نفسك لان احنا مرة في التانية في التالتة وبنكتشف مشاكل طيب دي اول حاجة الراوتر ما يتسابش باي حال من الاحوال اه طالما الاب والام مش موجودين الاب والام برة البيت الراوتر مش موجود. يعني يعني الراوتر ده هو مع الاب والام. يعني هو التالت بتاعهم. الاب داخل ينام الراوتر بيتشال الاب
البيت هو والام والاولاد في البيت في الراوتر مش في البيت. او يعني مخبيينه او كده. طيب. في برامج بتنزل كمان على التليفون بنقدر نعمل حاجتين ان احنا نبقى شايفين الطفل بيعمل ايه او الابن بيعمل ايه
والكنترول يعني نتحكم كمان في اللي يعرف يدخل عليه واللي ما يعرفش في الاوقات اللي يدخل فيها والاوقات اللي ما يدخلش ففي برامج بتعمل ده مش في دماغي اسماء دلوقتي لو حد في دماغه حاجة يحطها على الشات يبقى جزاه الله خيرا
آآ اظن ده طبعا وقبل كل ده الدعاء انك تدعي لابنك كتير سلسلة صور من حياة الصحابة موجودة صوتين على اليوتيوب مش عارفها يعني مش عارف لمين آآ ممكن صور من حياة التابعين. ممكن مش بنفس قوة صور من حياة الصحابة طبعا. لكن ممكن
صفة الصفوة لابن الجوزي جميل عبدالرحمن رأفت الباشا هو عبدالرحمن رأفت الباشا انا اقصد انا مش عارف انا قلت لمين يمكن انا اخطأت. هو ده اللي اقصده. صور من حياة الصحابة لعبدالرحمن رأفت الباشا
انا مش مش عارف قلت اسم خطأ او حاجة ده اللي اقصده آآ يعني كل حاجة من دول نديها وقت بسيط جدا من اليوم. بس الفكرة اننا نعدي عليها يوميا تقريبا. احسنت. جميل كده
آآ وتخلي لك صحبة تعينك يعني حتى لو خليته حاجة اونلاين على زوم آآ مع حد يا جماعة نقعد مع بعض ربع ساعة. فكرة ناجحة جدا مع اصحابك مش باقول لك تدور على شيخ
اصحابك عاديين تلاتة اربعة اصحاب هنقعد نقرا مع بعض ربع ساعة. آآ من غير هزار. هنخش ربع ساعة. السلام عليكم وعليكم السلام ونخلص اه تطبيق فاميلي لينك فيه واحد بيقول فيه تطبيق اسمه فاميلي لينك ده كويس جدا عشان نتابع نشاط الاولاد على على التليفون. اه فاميلي لينك ادخلوا بقى دوروا على الاب ستور ونزلوه
آآ هم شباب ولا يستجيبوا للنصح لا ما فيش حد ما يستجيبش للنصح لكن كل سن بيحتاج طريقة معينة وكل شخصية بتحتاج طريقة معينة انما كل الناس بتستجيب للنصح خلاص؟ آآ
ممكن يا شيخنا المقصود بالثبات اللي حضرتك قلته تاني لأ ده كبير بقى يعني هننزل فيديو على اليوتيوب ان شاء الله فانت ممكن تشارك على قناة اليوتيوب واول ما الفيديو ينزل اسمعه من الاول
آآ هتلاقيه. يا ريت تعيد فكرة قراءة كتاب ومناقشة يعني آآ نسأل الله الوقت بقى ويعني آآ يعني ان شاء الله ان شاء الله موضوع درس الشباب ده انا مفتقده فعلا فلعلنا نرجع ان شاء الله
اه قريبا آآ طيب وجزاكم الله خيرا السلام عليكم